Səfər Əliməmmədov

Səfər Hüseynzadə Əliməmmədov (Alməmmədov) () — Azərbaycan-sovet dövlət xadimi və jurnalisti, Ermənistan, Qırğızıstan və Azərbaycanın xalq ədliyyə komissarı (ədliyyə naziri).

 Həyatı 
Səfər Hüseynzadə (Hüseyn oğlu) Əliməmmədov 1901-ci ildə İrəvan şəhərində anadan olmuşdur. İrəvan rus-tatar məktəbini bitirmişdir.

Sovet hakimiyyəti dövründə Səfər Əliməmmədov partiya təşkilatlarında çalışmış, 1928–1929-cu illərdə Ağbaba Partiya Komitəsinin təlimatçısı olmuşdur. 12 noyabr 1936-cı ildən 17 mart 1937-ci ilədək "Qızıl şəfəq" qəzetinin redaktoru işləmiş, 1937–1938-ci illərdə Ermənistan K(b)P Mərkəzi Komitəsinin partiya orqanları ilə iş şöbəsinin müdiri vəzifəsində çalışmışdır.

Səfər Əliməmmədov 14 iyul 1938-ci ildə, Ermənistan SSR Ali Sovetinin 1-ci çağırışının ilk sessiyasında formalaşdırılmış hökumətin tərkibinə Ermənistan SSR xalq ədliyyə komissarı olaraq daxil edilmişdir. 27 dekabr 1940-cı ilədək bu vəzifədə çalışmışdır. Daha sonra Qırğızıstana göndərilmiş və 22 avqust 1942-ci ildən 4 iyun 1945-ci ilədək Qırğızıstan SSR xalq ədliyyə komissarı vəzifəsində çalışmışdır. 1945-ci ildə Azərbaycana gəlmiş və 27 avqust 1945-ci ildə Azərbaycan SSR xalq ədliyyə komissarı təyin olunmuşdur. O, ədliyyə naziri vəzifəsində 17 aprel 1954-cü ilədək işləmişdir.

 Həmçinin bax 
 Azərbaycan ədliyyə nazirlərinin siyahısı

 İstinadlar 

Kateqoriya:Azərbaycan hüquqşünasları
Kateqoriya:Ermənistan siyasətçiləri
Kateqoriya:Azərbaycan SSR ədliyyə nazirləri
Kateqoriya:Azərbaycan SSR xalq ədliyyə komissarları
Kateqoriya:Ermənistan SSR xalq komissarları və nazirləri
Kateqoriya:Ermənistan SSR Ali Sovetinin I çağırış deputatları
Kateqoriya:Azərbaycan SSR Ali Sovetinin II çağırış deputatları
Kateqoriya:Azərbaycan SSR Ali Sovetinin III çağırış deputatları
Kateqoriya:Azərbaycan SSR Ali Sovetinin IX çağırış deputatları
Kateqoriya:Azərbaycan Kommunist Partiyası Mərkəzi Komitəsinin üzvləri
Kateqoriya:Ermənistan azərbaycanlıları